
[image: image1.png]



PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 15 februarie 2017               

PL-x 49/2017              


AVIZ
asupra proiectului de Lege pentru modificarea Legii nr. 88/2016 privind stabilirea unor măsuri suplimentare obligatorii pentru etichetarea laptelui proaspăt pentru consum și a produselor lactate
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu Proiectul de Lege pentru modificarea Legii nr. 88/2016 privind stabilirea unor măsuri suplimentare obligatorii pentru etichetarea laptelui proaspăt pentru consum și a produselor lactate, trimis cu adresa nr. PL x 49  din 1 februarie 2017 şi înregistrat cu nr. 4c-11/226  din 2 februarie 2017.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a adoptat iniţiativa legislativă în şedinţa din 22 decembrie 2017, în condițiile art. 75 alin. (2) teza a III – a din Constituția României.
Guvernul României a transmis un punct de vedere prin care susține adoptarea inițiativei legislative sub rezerva observațiilor și propunerilor de la pct. II.

Consiliul Legislativ a avizat favorabil inițiativa legislativă cu avizul nr. 687 din 13 iulie 2016.

Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de lege în şedinţa din  15 februarie 2017.
Proiectul de lege are ca obiect de reglementare modificarea Legii nr. 88/2016 privind stabilirea unor măsuri suplimentare obligatorii pentru etichetarea laptelui proaspăt pentru consum și a produselor lactate, în vederea înlăturării unor dificultăți în implementarea prevederilor actului normativ de bază.
Membrii comisiei au examinat proiectul de lege supus avizării, expunerea de motive, avizul favorabil al Consiliului Legislativ, precum și punctul de vedere al Guvernului. 
În urma dezbaterilor, Comisia juridică, de disciplină şi imunităţi a hotărât, cu  unanimitate de voturi, avizarea favorabilă a acestei iniţiative legislative. 
În raport de obiectul şi conţinutul reglementării, proiectul de lege  face parte din categoria legilor ordinare. 
     PREŞEDINTE,                                    SECRETAR,

                Eugen NICOLICEA                                Costel DUNAVA
Consilier parlamentar, Paul Şerban

